Univerzitetski centar za frankofoniju (CUF) Univerziteta Segedin nudi dvogodišnji master program na francuskom jeziku, za akademsku 2018/2019. godinu. Program je fokusiran na dvije specijalnosti: specijalnost u oblasti avropskih studija i specijalnost u oblasti razvoja Evropa -Afrika.

Kako bi obezbijedio kvalitet i raznovrsnost obrazovanja, Univerzitet u Segedinu uspostavio je partnerstva sa stranim visokoškolskim institucijama, kao što su Institut za političke studije u Lilu (Francuska), Sengor Univerzitet u Aleksandriji (Egipat), Univerzitet „Babeš-Boljaj“ iz Kluza (Rumunija) i Katolički Univerzitet iz Luvena (Belgija). Rezultat njihove saradnje predstavlja izdavanje dvojnih diploma: Master diploma „evropskih studija“ koju izdaje Univerzitet u Segedinu (Mađarska) i Master diploma „uporedne evropske politike“ koju izdaje Univerzitet „Babeš-Boljaj“ iz Kluza (Rumunija).

Jedan semestar studija odvija se na partnerskom univerzitetu, uz mogućnost dobijanja stipendije za mobilnost. Ova specijalnost omogućava da se steknu produbljena znanja u oblasti političkih nauka, prava i ekonomije.

Procedura kandidovanja odvija se u dvije faze. Kandidati treba da svoju valjano sastavljenu aplikaciju pošalju najkasnije do **30. aprila 2018. godine.** Nakon selekcije, organizatori ovog programa obaviće razgovor sa prijavljenim kandidatima, kako bi procijenili njihovu motivisanost i znanje francuskog jezika.

Kako bi se prijavili za ovaj program, zainteresovani kandidati treba da ispune sljedeće uslove:

* Da posjeduju diplomu o završenim osnovnim studijama u oblasti međunarodnih odnosa, ekonomije, prava, političkih nauka, književnosti, istorije, komunikacije, sociologije, filozofije, ili društvenih nauka.
* Da posjeduju odlično znanje francuskog i engleskog jezika.

Više informacija o ovom programu zainteresovani kandidati mogu naći na internet adresi:

<http://www2.u-szeged.hu/cuf/>

Za sva pojašnjenja i informacije treba se obratiti na kontakt adresu: masteree@irsi.u-szeged.hu

Ili na telefon: +36 62 546 700; +36 30 228 35 30.

Ovdje se može preuzeti brošura sa više detalja o ovom programu.